OpenLLM-France/wikimedia huggingface dataset:
# KV39

KV39, acrònim de l'anglès King's Valley, és una tomba egípcia de l'anomenada Vall dels Reis, situada a la riba oest del riu Nil, a l'altura de la moderna ciutat de Luxor. Va ser descoberta per treballadors de l'equip d'en Victor Loret, però no va ser examinada a fons fins a la dècada de 1990, quan ho va fer John Rose, que va trobar referències a Tuthmosis I, Amenofis I, i Tuthmosis II. L'actual hipòtesi sosté que la tomba va pertànyer a Amenofis I per les semblances entre la KV39 i les descripcions de la tomba del faraó en alguns papirs.
Sembla que hi ha hagut tres fases constructives, suggerides per diferències en la tipologia arquitectònica i l’orientació dels grups de components. L'entrada A, el passadís B1 i la cambra C1 i el seu descens s'haurien tallat primer, i suggereixen una data a la primera meitat de la dinastia XVIII. Després d'una extensió cap al sud al final del passadís B1, altres dos complexos de passadissos i escales que condueixen a les cambres funeràries es van tallar cap al sud i cap a l'est, tot i que no és segur en quin ordre es van fer.

## Referències

* ↑ Niell i Espachs, Roger. La identificació de les tombes originals dels quatre primers faraons de la Dinastia XVIII egípcia: Ahmose I, Amenhotep I, Tuthmosis I i Tuthmosis II (tesi). Universitat de Barcelona, 2020.
* ↑ «Amenhetep I (?) | Theban Mapping Project» (en anglès). [Consulta: 9 maig 2021].
# Katie Archibald

Katie Archibald (Milngavie, East Dunbartonshire, 12 de març de 1994) és una ciclista escocesa especialista en el ciclisme en pista. El 2014 es va proclamar Campiona de Persecució per equips i el 2016 Campiona Olímpica en la mateixa prova.

## Palmarès

* 2013
** Campiona d'Europa en Persecució per equips (amb Danielle King, Laura Trott, Elinor Barker i Joanna Rowsell)
* 2014
** Campiona del món de persecució per equips (amb Joanna Rowsell, Elinor Barker i Laura Trott)
** Campiona d'Europa en Persecució
** Campiona d'Europa en Persecució per equips (amb Ciara Horne, Elinor Barker i Laura Trott)
** Campiona del Regne Unit en Persecució
* 2015
** Campiona d'Europa en Persecució
** Campiona d'Europa en Cursa per eliminació
** Campiona d'Europa en Persecució per equips (amb Joanna Rowsell, Elinor Barker, Laura Trott i Ciara Horne)
** Campiona del Regne Unit en Persecució per equips (amb Ciara Horne, Joanna Rowsell i Sarah Storey)
* 2016
** Medalla d'or als Jocs Olímpics de Rio de Janeiro en persecució per equips (amb Laura Trott, Elinor Barker i Joanna Rowsell)
** Campiona d'Europa en Persecució
** Campiona d'Europa en Òmnium
* 2017
** Campiona del món en Òmnium
** Campiona d'Europa en Persecució
** Campiona d'Europa en Òmnium
** Campiona del Regne Unit en Persecució
** Campiona del Regne Unit en Puntuació
** Campiona del Regne Unit en Scratch

### Resultats a la Copa del Món

* 2013-2014
** 1a a Manchester, en Persecució per equips
* 2014-2015
** 1a a Londres, en Persecució per equips
* 2016-2017
** 1a a Glasgow, en Madison
* 2017-2018
** 1a a Manchester, en Persecució per equips
** 1a a Manchester i Milton, en Madison
** 1a a Milton, en Puntuació

## Enllaços externs

* Fitxa a sitiodeciclismo.net
* Fitxa a cyclebase.nl
# Kliment Kolesnikov

Kliment Andreyevich Kolesnikova (en rus, Климент Андреевич Колесников; Moscou, 9 de juliol de 2000) és un nedador rus. Va debutar en el Mundial de Natació de 2017, on va fer tres curses i batre dos rècords mundials en categoria júnior.
En 2017 va batre un rècord mundial en la categoria 100 metres esquena a la Copa Vladímir Sàlnikov, convertint-se en el primer nedador nascut en el segle XXI en obtindre un rècord mundial en un esdeveniment individual.
Va guanyar un total de sis medalles (3 ors, 2 plates i 1 de bronze) en el Campionat Europeu de Natació de 2018 i va establir un nou rècord mundial en la categoria de 50 metres esquena. També va guanyar sis medalles d'or i una de plata en els Jocs Olímpics de la Joventut de Buenos Aires, Argentina el 2018. En aquests tornejos, Kolesnikova va ser l'elegit per portar la bandera de la delegació Russa.

## Rècords personals

| Esdeveniment | Piscina | Temps | Lloc | Data |
| 50 m esquena | 50 m | 24.00 | Glasgow, Regne Unit | 4 agost 2018 |
| 100 m esquena | 50 m | 52.53 | Glasgow, Regne Unit | 8 agost 2018 |
| 200 m esquena | 50 m | 1: 55.14 | Buenos Aires, Argentina | 28 juliol 2017 |
| 100 m lliures | 50 m | 48.04 | Buenos Aires, Argentina | 9 octubre 2018 |
| 50 m esquena | 25 m | 22.64 | Glasgow, Regne Unit | 8 desembre 2019 |
| 100 m esquena | 25 m | 48.58 | Budapest, Hongria | 21 novembre 2020 |
| 200 m esquena | 25 m | 1: 48.02 | Copenhaguen, Dinamarca | 13 desembre 2017 |
| 50 m lliures | 25 m | 21.24 | Copenhaguen, Dinamarca | 13 desembre 2017 |
| 100 m lliures | 25 m | 46.11 | Sant Petersburg, Rússia | 21 desembre 2018 |
| 200 m lliures | 25 m | 1: 41.75 | Sant Petersburg, Rússia | 23 desembre 2017 |
| 100 m estils | 25 m | 50.63 | Hangzhou, Xina | 14 desembre 2018 |
| 200 m estils | 25 m | 1: 53.36 | Kazan, Rússia | 20 novembre 2017 |

## Referències

* ↑ «Heats results». FINA. Arxivat de l'original el 29 de juliol de 2017. [Consulta: 30 juliol 2017].
* ↑ «2017 World Aquatics Championships > Search via Athletes». Budapest 2017. Arxivat de l'original el 2018-10-22. [Consulta: 30 juliol 2017].
* ↑ «Kliment Kolesnikov Takes Down World Record in 100 Back SCM» (en anglès). Swimming World News, 22-12-2017.
* ↑ «2018 EC Swimming - Medallists by event». glasgow2018.microplustiming.com. [Consulta: 17 agost 2018].
* ↑ «Buenos Aires 2018» (en anglès australià). Buenos Aires 2018. Arxivat de l'original el 2018-10-13. [Consulta: 12 octubre 2018].
* ↑ Opening Ceremony Flag Bearers - Buenos Aires 2018
* ↑ Kolesnikov and Minakov clinch sixth gold medals as swimming programme concludes at Buenos Aires 2018
* ↑ «Swimrankings - KOLESNIKOV, Kliment». www.swimrankings.net. [Consulta: 12 octubre 2018].
# Kabuli pilav

El Kabuli pilav (en persa darí, قابلی پلاو), és un plat afganès d'arròs pilaf barrejat amb panses, pastanagues i xai. És considerat el plat nacional de l'Afganistan. Existeixen diferents receptes amb variacions segons la regió.

## Etimologia

El nom del plat fa referència a la forma tradicional de cuinar l'arròs a Àsia central, pilav, i a la capital de l'Afganistan, Kabul, lloc d'on és originari. Segons la tradició, va ser creat per les classes altes afganeses de Kabul, volen eren capaces de pagar l'alt cost dels ingredients del plat.
La denominació Qabili pilav prové de la paraula d'origen darí qabil, que significa habilitat o capacitat, ja que es considerava que només un xef molt hàbil podia fer el plat de forma correcta.

## Característiques

Es cuina amb arròs basmati, el més present als camps locals. Les diferències entre les receptes es deuen a la carn que es fa servir, sent la carn de xai la més tradicional, per la seva importància en la gastronomia afganesa, però també pot ser reemplaçada per carn de pollastre o carn bovina. A més de l'ús de pastanagues en tires llargues, es fa servir normalment ceba, all i panses. Ocasionalment, hi ha qui l'acompanya amb fruita seca com festuc, nous o ametlles. Les espècies tradicionalment usades pel kabuli pilav són el cardamom i les llavors de comí, canyella, coriandre, clau, cúrcuma, i, ocasionalment, safrà o garam masala.
El mètode de cocció segueix els mateixos passos que el pilaf, cuinat amb el brou de la carn. Primer es bull la carn a foc lent, mentre que d'altra banda es caramelitzen les pastanagues i la resta dels vegetals i es cou l'arròs. Finalment, ambdues preparacions s'ajunten i barregen mentre es manté el foc. El plat se serveix calent.

## Servei

El kabuli pilav es considera un plat festiu i important a causa del preu i la qualitat dels ingredients, així com a la seva tradició dins de la cuina nacional afganesa. El plat es col·loca tradicionalment al centre de la taula amb altres aliments que l'envolten, formant la resta del cercle.

## Referències

* 1 2 3 «Kabuli Pulao» (en anglès). whats4eats. [Consulta: 21 octubre 2020].
* 1 2 3 4 «Kabuli pulao» (en anglès). tastealtlas. [Consulta: 21 octubre 2020].
* 1 2 3 4 Benayoun, Mike. «Afganistán: Kabuli pulao». 196 flavors. [Consulta: 21 octubre 2020].
* 1 2 3 «Recetas Afgani Kabuli Pulao». mapsofworld.com, 09-02-2015. Arxivat de l'original el 2021-08-01. [Consulta: 21 octubre 2020].
* ↑ Ayubi. «Kabuli palaw» (en anglès). Gourmet Traveller, 25-06-2015. [Consulta: 21 octubre 2020].
# Kabosy

Kabosy és un tipus de guitarra de fusta amb forma quadrada, utilitzada a Madagascar. Té entre quatre i sis cordes i es creu és una descendent directe del llaüt àrab. La kabosy té trasts escalonats, molts dels quals ni tan sols creuen tot el diapasó i generalment està en sintonia amb un acord obert. Una kabosy amb trasts estàndard es coneix com a mandalina o mandoliny.
Les kabosys acostumen a fer-se a mà amb materials de rebuig, i la seva forma varia molt en funció del constructor i dels materials disponibles. Poden ser encordades amb niló (sovint amb fil de pescar) o acer (sovint amb filferro de ferralla o cable de rebuig).

## Referències

* 1 2 «Danny Carnahan. Guitar Masters of Madagascar». Arxivat de l'original el 2016-03-03. [Consulta: 24 març 2019].
* 1 2 «The Stringed Instrument Database». [Consulta: 24 març 2019].
# Kabuga

Kabuga és una ciutat de la província de l'Est, Ruanda. Està situada a 20 minuts de Kigali per la carretera de Rwamagana. Darrerament ha crescut com a ciutat satèl·lit de Kigali i s'hi ha desenvolupat un pol de desenvolupament industrial amb inversors del País Basc

## Referències

* ↑ Kabuga town: The blossoming satellite city, newtimes.co.rw, 18 d'abril de 2013
* ↑ El Polo de Desarrollo de Kabuga es hoy un ejemplo para Ruanda, El Diario Vasco, 10 d'abril de 2016
# Kuraľany

Kuraľany és un poble i municipi d'Eslovàquia que es troba a la regió de Nitra, al sud-oest del país. El 2011 tenia 535 habitants.

## Història

La primera menció escrita de la vila es remunta al 1223.

## Referències

* ↑ «Resident Population by sex and age, by municipalities, 2011 Census» (en anglès). Oficina d'Estadística d'Eslovàquia. [Consulta: 25 desembre 2021].
* ↑ «História obce» (en eslovac). Obec Kuraľany. [Consulta: 25 desembre 2021].
# Kader Sevinç

Kader Sevinç és una poetessa turca i representant del partit CHP de Turquia a la UE, a Brussel·les.
Passà la seva infància a Gaziantep, Samsun, Kayseri, Nevşehir i Foça, İzmir a causa dels càrrecs dels seus pares. Inicià els seus estudis a Samsun, una ciutat de la Regió de la Mar Negra. És graduada de la Universitat Mediterrània a Antalya i es presentà com candidata a diputada a les eleccions per a la Gran Assemblea Nacional turca d'Antalya, sense ser escollida.
El seu llibre de poesia Kırık Ülke (País trencat) es publicà el 2014.

## Referències

* ↑ http://www.samsunahaber.com/chp-ab-temsilcisi-sevincten-abye-uyelik-yorumu-693071h.htm Arxivat 2016-06-05 a Wayback Machine.
* ↑ http://www.malatyaguncel.com/turkiye-disaridan-nasil-gozukuyor-soylesisi-371430h.htm
* ↑ http://www.haber24.com/chp-ab-temsilcisi-sevinc-yeterki-turkiye-kendi-icinde-kavgali-olmasin-haberi-1431323 Arxivat 2016-06-25 a Wayback Machine.
* ↑ http://www.lecho.be/economie_politique/international_general/L_Europe_a_besoin_de_la_Turquie.9642211-3501.art?itm_campaign=newsteaser
* ↑ http://www.internethaber.com/kader-sevincin-kirik-ulkesi-okurla-bulusuyor-657336h.htm
* ↑ http://www.gundem.be/tr/belcika/kader-sevinc-in-kadersizligi
* ↑ http://www.pes.eu/kader_sevin/
* ↑ http://www.gunhaber.com.tr/haber/CHP-li-Kader-Sevinc-onde/349913
* ↑ http://www.dha.com.tr/kader-sevinc-kirik-ulke-ile-8-nisan-sali-istanbulda-okurlariyla-bulusuyor_638328.html Arxivat 2016-08-10 a Wayback Machine.

## Enllaços externs

* "Brükselname", la seva pàgina d'internet
# Kadi-Iurt

Kadi-Iurt (en rus: Кади-Юрт) és un poble de la república de Txetxènia, a Rússia, segons el cens del 2022 tenia 5.426 habitants.

## Referències

* ↑ «Древнее село Зумсой продолжает жить несмотря ни на что | Информационное агентство "Грозный-Информ"». Arxivat de l'original el 2022-06-02.
* ↑ «Закон Чеченской республики № 46-РЗ от 14.07.08» (doc). Arxivat de l'original el 2012-04-11. [Consulta: 12 desembre 2009].
* ↑ «И вновь оживает древний Зумсой… | Грозный Информ». Arxivat de l'original el 2013-03-03.
* ↑ «В высокогорное село Зумсой возвращаются жители». Arxivat de l'original el 2014-09-08. [Consulta: 21 novembre 2010].
# Körner

«Körner» té aquests significats:

## Persones

* Christian Gottfried Körner, (1756-1831), escriptor alemany
* Robert Körner, (1924-1989), futbolista austriac
* Theodor Körner (1873-1957), president d'Àustria
* Theodor Körner (escriptor), (1791-1813), escriptor i poeta alemany
# Köroğlu

Köroğlu, Koroğlu o Khoroghlu és l'heroi d'una llegenda turca, originària de la regió de Bolu a Turquia. La seva llegenda es va estendre per tots els països turcs: un "poeta popular" (halk ozanı o saz şairi, poeta de saz) convertit en heroi popular, fill d'un home cec que defensà el poble contra la injustícia d'un terratinent el qual fou el qui el mutilà. La seva historicitat ja s'esmenta al segle xvii i segons això fou un bandit cavalleresc, un home d'honor que va operar al nord-est d'Anatòlia, i molt probablement un dels caps djalalis. El descobriment de documents oficials el 1942 va permetre comprovar que efectivament va existir, que fou un djalali (rebel) del segle xvi, i que va operar entre 1580 i 1582.
Köroğlu va ser inspiració dues vegades a l'òpera, una vegada per l'azeri Üzeyir Hacibeyov i altra pel compositor turc Ahmet Adnan Saygun. També es va fer una pel·lícula de Yeşilçam, protagonitzada per Cüneyt Arkın (Köroğlu) i Fatma Girik (el seu amor), a 1968. Es fa un Festival Internacional de Köroğlu (turc: Uluslararası Köroğlu Festivali) a Bolu.

## Referències

* ↑ Nora K. Chadwick; Victor Zhirmunsky Oral Epics of Central Asia. Cambridge University Press, 3 juny 2010, p. 300–. ISBN 978-0-521-14828-3.
* ↑ http://www.turksoy.org/tr/news/2016/01/14/uluslararasi-koroglu-operasi
* ↑ http://www.tgrthaber.com.tr/magazin/opera-sanatcisi-leyla-demiris-hayatini-kabetti-143722
* ↑ http://www.bolununsesi.com/icerik/haber.asp?id=27574
# Kozanoğulları

Els Kozanoğulları foren una família de derebeys del sud d'Anatòlia, centrada a Kozan.
Es consideraven descendents d'una tribu turcmana que va arribar a la zona en temps dels seljúcides al segle xi o xii (però no esmentada fins al segle xvii). Van començar a llaurar el seu poder prop del 1700 i cent anys després dominaven tota la pla i estenien la seva influència cap a Adana; en aquest moment podien recaptar impostos nominalment com a funcionaris otomans però de fet com a sobirans independents. Es van aliar al clergat i als notables armenis entre els quals el catolicós de Kozan. Però al segle xix hi va haver conflictes interns i el 1865 el govern central els va poder dominar gràcies al fet que molts membres de la família es van passar al bàndol governamental; el 1866 el govern otomana tornava a manar a Kozan i els membres de la família addictes al govern van rebre llocs administratius i els més destacats honorables exilis a Istanbul. Un darrer intent de recuperar el poder el van fer el 1878, però fou sufocat.

## Bibliografia

A. G. Gould, Lords or bandits? The derebeys of Cilicia, 1976, amb quadre genealògic de la família.
# Kozelsk

Kozelsk - Козельск (rus) - és una ciutat de l'óblast de Kaluga, a Rússia. Es troba a la vora del Jizdra, a 72 km al sud-oest de Kaluga.

## Història

El nom de Kozelsk és ja mencionat per primer cop el 1146 com a part del Principat de Txernígov. Kozelsk tornarà a aparèixer en les fonts a causa del setge a què fou sotmesa per l'exèrcit de Batu Khan el 1238. El 1446 fou annexionada al Gran Ducat de Lituània. El 1494 la ciutat caigué finalment sota el domini del Gran Ducat de Moscou. El 1607, però, fou base d'una de les unitats sota el comandament d'Ivan Bolótnikov, que s'enfrontava a l'exèrcit tsarista.
Als voltats de la ciutat hi ha el monestir d'Óptina-Pustin. El 1939 serví com a camp de presoners per als oficials polonesos. Entre l'abril i el maig del 1940 l'NKVD va assassinar-hi prop de 4.500 presoners al bosc de Katin.
La ciutat fou ocupada per l'exèrcit alemany l'octubre del 1941, fins al desembre, quan les tropes del Front Occidental la van alliberar. A causa d'aquells combats quedà totalment destruïda i hagué de ser reconstruïda després de la guerra.
Kozelsk és la base d'una divisió de les forces de míssils estratègics russos, dotada de míssils balístics intercontinentals RS-18 (SS-19 Stiletto per a l'OTAN) amb una autonomia de 10.000 km

## Galeria d'imatges

* Setge de Kozelsk en 1238, miniatura del segle xvi.
* Cartell d'entrada
* Església de Sant Nicolau
* Artesania decorativa en fusta tradicional

## Referències i enllaços externs

* Informació sobre Kozelsk (en rus)
* Lloc web no oficial de la ciutat i del raion (en rus)
# Kuhlia nutabunda

Kuhlia nutabunda és una espècie de peix pertanyent a la família Kuhliidae.

## Descripció

* Pot arribar a fer 24,2 cm de llargària màxima.
* 10 espines i 11 radis tous a l'aleta dorsal i 3 espines i 10-11 radis tous a l'anal.
* Ulls molt grossos.
* És platejat amb les aletes fosques.

## Hàbitat

És un peix marí, bentopelàgic i de clima subtropical.

## Distribució geogràfica

Es troba al Pacífic sud-oriental: l'illa de Pasqua.

## Observacions

És inofensiu per als humans.

## Referències

* ↑ Gill T. N., 1861. Synopsis of the subfamily of Percinae. Proc. Acad. Nat. Sci. Phila. v. 13. 44-52.
* ↑ Kendall, W. C. & Radcliffe, L., 1912. The shore fishes. A: Reports on the scientific results of the expedition to the eastern tropical Pacific....by the U. S. Fish Commission steamer "Albatross," from October, 1904 to March, 1905…. Memoirs of the Museum of Comparative Zoology v. 35: 75-171, Pls. 1-8.
* ↑ The Taxonomicon (anglès)
* 1 2 3 4 «Kuhlia nutabunda» (en anglès). FishBase. Froese, Rainer; Pauly, Daniel (editors).
* 1 2 Randall, J.E. i H.A. Randall, 2001. Review of the fishes of the genus Kuhlia (Perciformes: Kuhliidae) of the Central Pacific. Pac. Sci. 55(3):227-256.
* ↑ Pequeño, G., 1989. Peces de Chile. Lista sistemática revisada y comentada. Rev. Biol. Mar., Valparaíso 24(2):1-132.

## Bibliografia

* Divisió de Peixos de la Smithsonian Institution. Base de dades de la col·lecció de peixos del Museu Nacional d'Història Natural (en anglès). Smithsonian Institution, 2001.
* Anònim, 2002. Base de dades de la col·lecció de peixos del American Museum of Natural History. American Museum of Natural History, Central Park West, NY 10024-5192, Estats Units.

## Enllaços externs

* BioLib (anglès)
* AQUATAB
# Kohat Toi

Kohat Toi és un riu del Panjab (Pakistan), al districte d'Hangu i districte de Kohat a la Província de la Frontera del Nord-oest. Neix a les muntanyes dels Territoris Tribals d'Administració Federal a la vall que separa les dues serralades paral·leles de les muntanyes i entra després al districte d'Hangu al nord-est de la ciutat d'Hangu. Rep un torrent considerable que rega el baix Miranzai i arriba fins al districte de Kohat, prop de la qual gira al sud passant per les muntanyes dels Adam Khel Afridis; 25 km més avall gira a l'est i després de 27 km desaigua l'Indus a 33° 24′ N, 71° 51′ E﻿ / ﻿33.400°N,71.850°E﻿ / 33.400; 71.850 a uns 58 km al sud-est de Kohat (en línia recta).

## Referències

* ↑ Hunter, Sir William Wilson. The Imperial Gazetteer of India (en anglès). Londres: Trübner & co., 1885.
# Kohe Mondi

El Kohe Mondi (també anomenat Koh-i-Mondi o Koh-i-Mondi) és una muntanya que forma part de la gran serralada de l'Hindu Kush. S'eleva fins als 6.234 m i es troba al districte de Kuran wa Munjan, a la província de Badakhshan, Afganistan.

## Ascensions

El Kohe Mondi va ser escalat per primera vegada el 26 de juliol 1962 per una expedició alemanya formada per Otto Reus, Hanno Vogel i Sepp Ziegler.

## Referències

* ↑ Alpine Club Library - Himalayan Index
* ↑ Ichiro Yoshizawa. «Asia, Afghanistan, Koh-i-Mondi and Koh-i-Jumi». American Alpine Journal, 1966, vol. 15.
# Kronenwetter

Kronenwetter és una població dels Estats Units a l'estat de Wisconsin. Segons el cens del 2000 tenia 6.927 habitants.

## Demografia

Segons el cens del 2000, Kronenwetter tenia 5.369 habitants, 1.884 habitatges, i 1.537 famílies. La densitat de població era de 39,9 habitants per km².
Dels 1.884 habitatges en un 42,3% hi vivien nens de menys de 18 anys, en un 72,3% hi vivien parelles casades, en un 5,9% dones solteres, i en un 18,4% no eren unitats familiars. En el 13,5% dels habitatges hi vivien persones soles el 4,1% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,83 i el nombre mitjà de persones que vivien en cada família era de 3,12.
Per edats la població es repartia de la següent manera: un 28,4% tenia menys de 18 anys, un 7,1% entre 18 i 24, un 32,4% entre 25 i 44, un 25,3% de 45 a 60 i un 6,7% 65 anys o més.
L'edat mediana era de 36 anys. Per cada 100 dones de 18 o més anys hi havia 102,2 homes.
La renda mediana per habitatge era de 55.718 $ i la renda mediana per família de 60.324 $. Els homes tenien una renda mediana de 38.635 $ mentre que les dones 28.602 $. La renda per capita de la població era de 23.395 $. Aproximadament el 3,1% de les famílies i el 3,1% de la població estaven per davall del llindar de pobresa.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Kronenwetter» (en anglès). American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 14 agost 2010].
* ↑ «Geographic Comparison Table- Kronenwetter». American Fact Finder. Oficina del Cens dels Estats Units, 12-01-2010.
# La Creu de Ferro

* Aquest article tracta sobre la muntanya. Si cerqueu la pel·lícula, vegeu «La creu de ferro».
La Creu de Ferro és una muntanya de 1.024 metres que es troba al municipi d'Albanyà, a la comarca catalana de l'Alt Empordà.

## Referències

* ↑ Altituds preses del Mapa Topogràfic de Catalunya 1:10.000 de l'Institut Cartogràfic de Catalunya
# La Clusa (Alts Alps)

La Clusa (en francès La Cluse) és un antic municipi francès, que pertany al municipi del Devolui, situat al departament dels Alts Alps i a la regió de Provença – Alps – Costa Blava.
L'1 de gener de 2013 va fusionar-se amb Anhera de Devolui, Sant Disdier i Sant Estève de Devolui.

## Demografia

Evolució demogràfica :
| 1821 | 1962 | 1968 | 1975 | 1982 | 1990 | 1999 | 2008 | 2013 |
| 432 | 42 | 39 | 44 | 40 | 35 | 54 | 53 | 44 |
| Des de 1962: població sense dobles comptes |||||||||

## Administració

Llista d'alcaldes :
| Període | Identitat |
| 1973-1998 | Jacques Falchier |
| 2001-2008 | Alain Chaix |
| 2008-desembre de 2012 | Bernadette Maltese |
# Kurgàninsk

Kurgàninsk - Курганинск (rus) és una ciutat del krai de Krasnodar, a Rússia. És centre administratiu del raion de Kurgàninsk. Es troba a la vora dreta del Labà, afluent del riu Kuban. És a 126 km a l'est de Krasnodar i a 43 km a l'oest d'Armavir.
Pertanyen a aquesta ciutat el possiólok de Kràsnoie Pole i el khútor de Svoboda.

## Història

El 1853 es fundà l'stanitsa de Kurgànnaia per part de colons cosacs del Caucas. El 1906 s'hi construí l'església Sviato-Voznessenski, consagrada el 1916. El 1950 el director de cinema Ivan Píriev hi va filmar la seva pel·lícula Kubanski Kazatxi. El 1961 va rebre l'estatus de ciutat i el seu nom actual. El 2002 una inundació va afectar 4.500 habitatges, dels quals 800 van haver de ser destruïts.